среда, на културното наследство или на индустриална, търговска и интелектуална собственост.
 2. При възможност и без да се нарушава ефективността на контрола договарящите се страни полагат усилия да прилагат необходимия контрол във връзка с мерките, упоменати в параграф 1 на настоящата конвенция, и inter alia тези, предмет на разпоредбите на членове от 6 до 9.
 Член 12
 Мерки при извънредни случаи
 1. Мерките при извънредни случаи, които договарящите се страни налагат при определени обстоятелства, задължително са пропорционални на конкретните причини, довели до налагането им и се суспендират или отменят, когато тези причини повече не са налице.
 2. При възможност и без да се нарушава ефективността на тези мерки договарящите се страни публикуват съответните разпоредби за подобни мерки.
 Член 13
 Приложения
 1. Приложенията към настоящата конвенция представляват неделима част от нея.
 2. Нови приложения, свързани с други форми и видове контрол, могат да се добавят към настоящата конвенция по реда на процедурата, посочена съответно в членове 22 или 24 по-долу.
 Член 14
 Отношение към други договори
 При спазване разпоредбите на член 6 конвенцията не отменя права или задължения, произтичащи от договори, които договарящите се страни по настоящата конвенция са сключили, преди да станат договарящи се страни по нея.
 Член 15
 Настоящата конвенция не ограничава прилагането на повече улеснения, които две или повече от договарящите се страни могат да признаят една на друга, нито правото на регионалните икономически организации за интеграция, посочени в член 16, които са договарящи се страни, да прилагат собственото си законодателство за контрол в рамките на вътрешните им граници, при условие че това по никакъв начин не намалява произтичащите от настоящата конвенция улеснения.
 Член 16
 Подписване, ратифициране, приемане, одобрение и присъединяване
 1. Депозирана при Генералния секретар на ООН, настоящата конвенция е отворена за присъединяване от страна на всички държави и регионални икономически организации за интеграция, съставени от суверенни държави с компетентност да договарят, сключват и прилагат международни споразумения по въпроси, разгледани в нея.
 2. Регионалните икономически организации за интеграция по реда на параграф 1 могат по въпросите, включени в тяхната компетентност, да упражняват от свое име тези права и да изпълняват отговорностите, които настоящата конвенция отнася до техните държави-членки, които са договарящи страни по нея. В тези слу чаи държави-членки от споменатите организации не са оправомощени да упражняват самостоятелно такива права, включително правото на глас.
 3. Гореспоменатите държави и регионални икономически организации за интеграция могат да станат договарящи се страни по настоящата конвенция:
 a)
 като депозират съответния документ за ратификация, прием или одобрение след подписването ѝ, или
 б)
 като депозират съответния документ за присъединяване.
 4. Настоящата конвенция ще бъде отворена за подписване от 1 април 1983 г. до 31 март 1984 г. включително в Седалището на ООН в Женева от всички държави и регионални икономически организации за интеграция, упоменати в параграф 1.
 5. Считано от 1 април 1983 г. настоящата конвенция е отворена за присъединяване.
 6. Документите по ратифициране, приемане, одобрение или присъединяване, се депозират при Генералния секретар на ООН.
 Член 17
 Влизане в сила
 1. Настоящата конвенция влиза в сила три месеца след датата, на която пет